Príloha č. 1 k Rozhodnutiu č.: **024/R/20-S**

#### PÍSOMNÁ INFORMÁCIA PRE POUŽÍVATEĽA = ETIKETA

Názov vet. prípravku : **Beaphar Stop it cat spray**

Výrobca : Beaphar B.V., Drostenkamp 3, 8100AA, Raalte, Holandsko.

Držiteľ rozhodnutia : Beaphar B.V., Drostenkamp 3, 8100AA, Raalte, Holandsko.

Zloženie : Aqua, PPG-1-PEG-9 Lauryl Glycol Ether, Parfum, Propylene Glycol, Denatonium Benzoate, 5-Bromo-5-Nitro-1,3-Dioxane.

Aktívna látka: metyl nonylketón 14 g/l.

Popis vet. prípravku : Bezfarebná číra kvapalina.

Druh a kategória

zvierat : Mačky.

Charakteristika : Interiérový výcvikový prípravok vo forme spreja pomáha udržať mačky z dosahu miest, kde je ich prítomnosť nežiaduca. Jeho vôňa je pre mačky nepríjemná, ale neškodná. Človek túto vôňu ako nepríjemnú nepociťuje.

Oblasť použitia : Odpudzovač mačiek. Použite na miesta a predmety, ktorým sa má mačka vyhýbať. Vhodný na nábytok, dvere, sedačky, obuv, koberce, závesy atď..

Spôsob použitia : Pred použitím urobte test nanesením malej dávky na miesto, ktoré nie je vidieť z dôvodu možných reakcií na niektoré materiály. Množstvo použitého spreja závisí od veľkosti zabezpečovaného miesta. Nastriekajte požadované miesto zo vzdialenosti 30 cm. Opakujte každých 24 hodín do doby, kým sa mačka odnaučí miesto navštevovať. Neaplikujte na citlivé predmety a rastliny, postačí handrička napustená týmto prípravkom a položená v ich blízkosti.

Upozornenia : **Neaplikujte na zvieratá a rastliny!** Používajte len v dobre vetraných priestoroch. Obsahuje Citronellal, Citronellol, Geraniol, Eugenol. Môže vyvolať alergickú reakciu. Zabráňte kontaktu s očami. Toxický pre vodné organizmy, s dlhodobými účinkami. Zabráňte uvoľneniu do životného prostredia.

Veľkosť balenia : 100 ml.

Spôsob uchovávania : Uchovávajte pri izbovej teplote na suchom a tmavom mieste. Uchovávajte mimo dohľadu a dosahu detí.

Čas použiteľnosti : 4 roky.

Označenie : Len pre zvieratá.

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 024/R/20-S

Č. šarže / Dátum spotreby: uvedené na obale